God kveld Norge

God kveld Norge er norsk aktualitets- og underholdningsprogram som gikk på TV 2 fra 1997 til 2024. Det ble sendt på TV 2 Direkte fra 1997 til 2022 og på strømmetjenesten TV 2 Play fra 2022 til 2024. Programmet dekket kjendis- og underholdnings­bransjen, hovedsakelig i Norge, men også utlandet. Programmet ble ledet av Dorthe Skappel fra 1997 til 2022 og av Marte Bratberg og Dennis Siva Lie fra 2022 til 2023.  Programmet ble sendt på lørdagskvelder mens det gikk på lineær-TV og var et av kanalens lengstlevende programmer.  

God kveld Norge laget en rekke portrettspesialer av artister som som Dolly Parton, Aqua, ABBA, Justin Bieber og Michael Jackson. Det ble også laget ekstrashow i for- og etterkant av store prisutdelinger som Gullruten og Amandaprisen.

 Om programmet 
Programredaktør i TV 2 er Bård Eriksen. Han var også prosjektleder for blant annet Senkveld med Thomas og Harald, Gylne tider og Allsang på Grensen. Programmet ble fra 2016 produsert av Mastiff.  

Blant tidligere reportere i programmet er TV 2-produsent og Se og Hør-journalist . Normann ble ofte brukt som TV 2 Nyhetskanalens «kjendisekspert». Han har også stått bak realityseriene Linni og Petter elsker Mari og Iskrigerne. Andre som har jobbet i programmet er Laila Madsø, Monica Øien, Thomas Leikvoll, Kristoffer Arnesen og Monica Csango. Musikkanmelder i programmet var Henning Dyngvold, som også har laget intromusikken til programmet.

I 2022 forsvant programmet fra TV, men fortsatte som nett-TV på TV 2 Play.

 Nye God kveld Norge 
Dorthe Skappel ga seg i 2022 som programleder etter 22 år da det ble kjent at God Kveld Norge forsvinner fra TV-ruten, men blir fortsatt vist på nett-TV.

Niklas Baarli og Marte Bratberg ble de nye programlederene. Sophie Elise Isachsen vikarierte for Marte Bratberg i en periode. Tonje Frigstad var i en periode vikar for Isachsen. Martine Lunde og Aleksander Sætersøl ledet også programmet i en liten periode. Etter dette ble det kjent at Marte Bratberg kommer tilbake, men at Dennis Siva Lie tar over for Niklas Baarli.

 Referanser 

 Eksterne lenker 
 God kveld Norge på TV 2 Sumo


Kategori:TV-produksjoner på TV 2 Norge
Kategori:Norske underholdningsprogrammer på TV
Kategori:Norske nyhets- og aktualitetsprogrammer på TV
Kategori:Populærkultur
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene
Kategori:Norske TV-produksjoner fra 2020-årene